युवराज सिंह ने लिया रिटायरमेंट, तो जॉन अब्राहम और शाहिद कपूर ने कही दिल छूने वाली बात...  
युवराज सिंह ने लिया संन्यास
जॉन अब्राहम ने किया ट्वीट
शाहिद कपूर ने भी किया ट्वीट
Your illness did not define your strength, your courage did. You will always be a winner on and off the field. @YUVSTRONG12

जॉन अब्राहम (John Abraham) ने लिखा: "आपकी बीमारी ने आपकी ताकत को परिभाषित नहीं किया, आपके साहस ने किया. आप हमेशा मैदान पर और उसके बाहर विजेता बने रहेंगे." जॉन अब्राहम ने इस तरह युवराज सिंह के रिटायरमेंट पर अपनी राय रखी है.


Always a warrior @YUVSTRONG12 you made india proud so many times. Thank you for the sweat,blood and tears. Thank you for being such an inspiration my man. Respect!

शाहिद कपूर (Shahid Kapoor) ने लिखा: "हमेशा योद्धा की तरह आपने भारत को गौरवान्वित किया. आपके पसीने, खून, आंसू के लिए धन्यवाद. प्रेरणा देने के लिए आपका धन्यवाद, रिस्पेक्ट." बॉलीवुड एक्टर शाहिद कपूर ने इस तरह युवराज सिंह के सम्मान दिया. उनका ट्वीट वायरल हो रहा है.
बता दें कि सीमित ओवरों के क्रिकेट में युवराज सिंह (Yuvraj Singh) अंतिम बार 2017 में दिखे थे. युवराज ने साल 2000 में पहला वनडे, 2003 में पहला टेस्ट और 2007 में पहला टी-20 मैच खेला था. चंडीगढ़ में साल 1981 में जन्में युवराज ने भारत के लिए 40 टेस्ट, 304 वनडे और 58 टी-20 मैच खेले. टेस्ट में युवराज ने तीन शतकों और 11 अर्धशतकों की मदद से कुल 1900 रन बनाए, जबकि वनडे में उन्होंने 14 शतकों और 52 अर्धशतकों की मदद से 8701 रन जुटाए. इसी तरह टी-20 मैचों में युवराज ने कुल 1177 रन बनाए. इसमें आठ अर्धशतक शामिल हैं.